OpenLLM-France/wikimedia huggingface dataset:
# Psikometria

Psikometria psikologia-ikerketa arloan neurketari buruzko kontzeptuak, teoriak eta tresna praktikoak aztertzen dituen diziplina da, neurketa horien azterketa estatistikoa ere biltzen duena. Izan ere, psikologian aztertzen diren ezaugarriak ez dira zuzenean behatzen eta neurtzen ere konplexuak dira, nortasuna eta adimena esaterako. Horretarako, psikologian test psikometrikoak erabili ohi dira. Psikometriak test horiek eratzen laguntzen du, testak baliozkoak (benetan neurtu behar dena neurtzea, alegia) eta fidagarriak (neurketen egonkortasun eta adostasuna, alegia) diren aztertuz. Test psikometrikoen propietate hauek aztertzeko ere estatistika erabiltzen da.
# Psikologia konparatzaile

Normalean, psikologia konparatzailea edo psikologia konparatua gizakiak ez diren animalien portaera eta bizitza mentala aztertzen dituen zientzia da. Hala ere, diziplina desberdinetako zientzialariak ez daude beti definizio horrekin ados. Psikologia konparatua psikologiaren adar gisa ere deskribatu da, eta bertan espezieen arteko konparazioetan jartzen da enfasia, giza eta animalien arteko konparazioak barne.
Hala ere, ikertzaile batzuek zuzeneko konparazioak ez liratekeela psikologiaren foku bakarra izan behar uste dute, organismo bakar baten foku bizia haren portaera ulertzeko desiragarria izan baitaiteke. Donald Dewsburyk psikologo batzuen lanak eta haien definizioak aztertu zituen, eta ondorioztatu zuen psikologia konparatuaren helburua orokortasun-printzipioak ezartzea dela, azken kausazioan kontzentratuz.
Terminoa bera bazter daitekeela ere proposatu dute, adarraren kalifikatzailea ez delako, baina ez dute ordezkapenik aurkitu. Definizio zehatz bat bilatzen bada, psikologia konparatua honela defini daiteke: eboluzioari dagokion psikologia (historia filogenetikoa) eta portaeraren garapena (historia eta mekanismo ontogenetikoak).
Portaerarekiko ikuspegi konparatiboa erabiltzeak Niko Tinbergenek garatutako lau ikuspegi osagarritan hautatutako portaeraren ebaluazioa uzten du.

## Erreferentziak

* ↑ Euskalterm: [Hiztegi terminologikoa] [2008]
* ↑ (Gaztelaniaz) De la Serna, Juan Moisés. (2017). Psicología Animal: Descubre qué papel juega en la vida. ISBN 978-1973372264..
* ↑ Dewsbury, D. (1984). Comparative Psychology in the Twentieth Century. Hutchinson Ross Publishing Company. Stroudsburg, PA.
* ↑ Papini, M.R. (2003). Comparative Psychology. In Handbook of Research Methods in Experimental Psychology. Ed. Stephen F. Davis. Blackwell. Malden, MA.
* ↑ Tinbergen, N. (1963) On aims and methods of ethology. Zeitschrift fur Tierpsychologie, 20, 410–433

## Kanpo estekak

* Datuak: Q1483503
* Multimedia: Comparative psychology / Q1483503
# Psikomotrizitate

Psikomotrizitatea heziketaren filosofia bat da. Mugimenduaren bidez pertsonaren garapen fisiko, psikiko eta soziala ahalbidetzen, errazten eta suspertzen duen gaitasun gisa definitu ohi da.
Psikomotrozitateak gizakia bere osotasunean ulertzen du. Haurraren afektibitate, adimen eta mugimendu esparruak bateratuta ulertzen dituzte.
Jarduera psikikoa eta portaera motorearen artean lotura estua dago. Ondorioz, psikomotrizitatea ez da mugimendua bera soilik aztertzera mugatzen; ezaugarri psikikoak ere kontuan hartzen ditu. Psikomotrizitatea, azken batean, gizakiak gorputza komunikatzeko baliabie gisa erabiltzen du. Gorputzeko betebehar neuromotrizak eta psikikoak erabat elkarlotuta daude, haurraren hazkuntza eta garapena ulertzeko modua baldintzatzen du.
Bizi izandako esperientziek norberaren izaera eta nortasuna baldintzatzen dute. Hori dela eta, inguruarekiko harremana, parte hartzea, jarduera, ekintza ezinbesteko osagaiak izango dira heziketa antolaketa honetan.
Hezitzailearen eginkizuna hauxe da: haurraren izaera desberdin, helburu pedagogikoen aurrean ezarri; saiakera, esperimentazioa, proba, tanteoa eta bizipenaren bidez aurreratzeko aukera anitzak izan ditzan. Mugimendu aske eta ez zuzenduaz, bizipen eta barneraketaz, haurraren ahalmenak garatzen saiatuko dira (baita adimena ere).

## Ikus, gainera

* Garapen psikomotorra

## Kanpo estekak

* Datuak: Q2116083
* Multimedia: Psychomotor education / Q2116083
# Phallomycetidae

Phallomycetidae Basidiomycota filumeko azpiklase bat da. Azpiklase hau 2006an sortu zen, ikerketa molekularrak egin ondoren. Phallus eta Geastrum generoetako onddoak biltzen ditu, besteak beste.

## Erreferentziak

* ↑ Hosaka, K., et al. (2006). "Molecular phylogenetics of the gomphoid-phalloid fungi with an establishment of the new subclass Phallomycetidae and two new orders" Mycologia 98: 955
* Datuak: Q2105952
* Multimedia: Phallomycetidae / Q2105952
* Espezieak: Phallomycetidae
# Phallostethidae

Phallostethidae arrain ateriniformeen familia da, hego-ekialdeko Asiako ur geza eta gazikaratan bizi dena. Familiak 22 espezie ditu, 4 generotan banaturik:

## Erreferentziak

* ↑ www.fishbase.org

## Kanpo estekak

* Datuak: Q536315
* Multimedia: Phallostethidae / Q536315
* Espezieak: Phallostethidae
# Portilló Tontor Txikia

Portilló Tontor Txikia, Pirinioetako hirumilako mendi bat da, 3.000 metroko garaiera du. Espainiako Aragoi autonomia erkidegoko Ribagorza eskualdea eta Frantziako Garona Garaia departamenduan dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q17584214
* Multimedia: Petit Pic del Portilló / Q17584214
# Portimão

Portimão Faro barrutiko eta Algarve eskualdeko udalerri bat da eta Portugalgo hegoaldean. Hirigunea itsasotik 2 km ingurura dago eta arrantzarako eta turismorako gune garrantzitsua da.
182,06 kilometro koadroko azalera du eta 55.614 biztanle ditu (2011), 3 parrokiatan banatuak ; hiria biltzen duenak 40 000 biztanle inguru ditu. Udalerria iparraldean Monchiquerekin mugatzen da, ekialdean Silves eta Lagoarekin, eta mendebaldean Lagosekin ; hegoaldean, kostaldeko sektorea du Ozeano Atlantikoan zehar.

## Udalerriko parrokiak

Portimão udalerria 3 parrokiatan banatuta dago:
* Alvor
* Mexilhoeira Grande
* Portimão

## Biztanleria

Biztanle kopurua :
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 9 383 | 10 567 | 11 826 | 13 700 | 15 697 | 14 983 | 21 131 | 21 419 | 23 697 | 24 142 | 25 195 | 34 464 | 38 833 | 44 818 | 55 614 |
Biztanle kopurua adin taldearen arabera :
| | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 0-14 urte | 4 862 | 5 538 | 4 970 | 6 594 | 6 098 | 5 876 | 5 519 | 5 690 | 7 557 | 7 124 | 6 666 | 8 715 |
| 15-24 urte | 2 406 | 3 025 | 3 033 | 4 251 | 4 001 | 4 224 | 3 811 | 4 030 | 4 736 | 5 663 | 5 944 | 5 687 |
| 25-64 urte | 5 808 | 6 486 | 6 228 | 9 149 | 9 845 | 11 694 | 12 547 | 13 100 | 17 701 | 20 213 | 24 456 | 31 008 |
| = edo > 65 urte | 676 | 846 | 641 | 1 076 | 1 347 | 1 690 | 2 265 | 2 765 | 4 470 | 5 833 | 7 752 | 10 204 |
| > Id. desconh | 2 | 36 | 86 | 25 | 26 |

## Herritar ospetsuak

* Teixeira Gomes, Portugalgo Errepublikako zazpigarren presidentea;
* João Moutinho, futbolaria;
* Dário Guerreiro, komikoa;
* Claudia biloba, futbolaria;
* Júdice Fialho, industriala;
* Nuno Júdice, saiakeragilea, poeta, fikzio idazlea eta unibertsitateko irakaslea;
* Edmundo Vieira, abeslaria;
* Carlos Oliveira, aktorea;
* Mafalda Marafusta, aktorea;

## Erreferentziak

* ↑ Instituto Geográfico Português. (2013). «Áreas das freguesias, municípios e distritos/ilhas da CAOP 2013» (XLS-ZIP) Carta Administrativa Oficial de Portugal (CAOP), versão 2013 (Direção-Geral do Território) (Noiz kontsultatua: 2013/11/28).
* ↑ INE. (2012). (XLSX-ZIP)Censos 2011 (resultados definitivos) (Instituto Nacional de Estatística) (Noiz kontsultatua: 2013/07/27).
* ↑ Lei n.º 11-A/2013, de 28 de janeiro: Reorganização administrativa do território das freguesias. Anexo I. Diário da República, 1.ª Série, n.º 19, Suplemento, de 28/01/2013.
* ↑ Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes
* ↑ INE - http://censos.ine.pt/xportal/xmain?xpid=CENSOS&xpgid=censos_quadros

## Kanpo estekak

* PORTIMO
* Portimãoko Udala
* PortimãoOnline - Portimão Online
* ALGARVE POSTAL Informazio Handiko Astekaria Algarve, Portimão-rekin arreta jarri duten udalerriei buruzko albisteekin
* Portimão ataria
* Online TV Portimão - Portimão- ri buruzko informazio desberdineko gunea
* Portimão-ko mapa interaktiboa
* Luz & Sombras - Paisaia eta Natura Irudiak Portugalen
* PORTIMAO. ORG
* Datuak: Q543542
* Multimedia: Portimão / Q543542
# Portincaple

Portincaple, Eskoziako herri bat da, Argyll eta Bute konderrian.

## Kanpo estekak

* Datuak: Q7231823
* Multimedia: Portincaple / Q7231823
# Portis (Kansas)

Portis Kansasko hiri bat da. Osborne konderrian kokatua dago. 2010ean 103 biztanle zituen, 0,65 kilometro koadrotan banatuta.

## Ikus, gainera

* Osborne konderria

## Kanpo estekak

* Datuak: Q2384715
# Portillo de Toledo

Portillo de Toledo Toledoko udalerria da, Torrijos eskualdean dagoena.
2009ko urtarrilaren 1eko erroldaren arabera 2.211 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1445321
* Multimedia: Portillo de Toledo / Q1445321
# Portilló d'Oô Tontorra

Portilló d'Oô Tontorra, Pirinioetako hirumilako mendi bat da, 3.050 metroko garaiera du. Espainiako Aragoi autonomia erkidegoko Ribagorza eskualdea eta Frantziako Garona Garaia departamenduaren artean dago.
Ollivier izena ere badu, Robert Ollivier frantziar eskalatzailearen omenez.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11941558
* Multimedia: Pic del Portilló d'Oô / Q11941558
# Puerto Lápice

Puerto Lápice Ciudad Realgo udalerria da, Campo de San Juan eskualdean dagoena.
2009ko urtarrilaren 1eko erroldaren arabera 1.052 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* Datuak: Q1630316
* Multimedia: Puerto Lápice / Q1630316
# Puerto Madryn

Puerto Madryn Argentinako hiria da, Chubuteko probintziaren hirugarren handiena.
2001ean ia 58.000 biztanle zituen.
Hego Ozeano Atlantikoaren kostaldean dago. Valdés penintsularen ondoan dago, itsas fauna izugarri aberatsa duena, mundu mailan bakarrenetarikoa.

## Historia

* 1779an Juan de la Piedra iritsi zen hartara.
* 1865eko uztailaren 28an hiria fundatu zuten galestarrek.
* 1999an Valdés penintsula Gizateriaren Ondare izendatu zuen UNESCOk.

## Ikus, gainera

* Galesak Patagonian

## Kanpo estekak

* Hiriko webgune ofiziala
* Datuak: Q748028
* Multimedia: Puerto Madryn / Q748028
# Puerto Maldonadoko Nazioarteko Aireportua

Puerto Maldonadoko Nazioarteko Aireportua, beste izenez Padre Aldamiz Aireportua bezala ezaguna, Puerto Maldonado hiri perutarreko (Madre de Dios departamentuan) aireportu txiki bat da.

## Izena

Aireportuaren izena Joseba Aldamiz-Etxebarria misiolari lekeitiarraren omenez ezarria dago, 1966an hegazkin istripu batean hila bidaiari indigenak garraiatzen ari zela.

## Aktibitatea

Aireportu honek hegaldi nazional gutxi batzuk hartzen ditu, gehienbat nazioarteko hegaldietarako erabiltzen delarik. Gaur egun Peru eta Argentina arteko partzuergo batek administratzen du, 2010ean 25 urterako esleipena hartu baitzuen.
Aireportua Peruko area ekologiko garrantzitsuenetako batean dago (Tambopata, Iberia...) eta beraz turista ekologikoen helburu da. Aireportuaren kokapena dela eta, bidaiariei sukar horiaren kontra txertatuak egotea eskatzen zaie.
Peruko Armadak Boeing 707 hegazkinak bidaltzen ditu Puerto Maldonadora, zama zein bidaiari zibilak eramateko. Pista Limako aireportukoa bezain luzea da, B747-400 hegazkin batek aise lur har dezakelarik.

## Airelineak eta helmugak
### Nazio barruko helmugak

| Eskualde hiriak | Aireportua | Airelinea | Aeronaves | Astean maiztasunak |
| 1 Helmuga Cusco (, lau Aerolíneas) |||||
| Cusco | Nazioarteko aireportu Alejandro Velasco Astete | LATAM PERÚ Star Perú Avianca Perú / / | A319 BAE 146 A320 / /..A320 ॥ ॥..A319 ॥ ॥ | 21 |
| 1 Helmuga Lima ( hiru Aerolinea) |||||
| Lima | Nazioarteko aireportu Jorge Chávez | Star Perú LATAM PERÚ / | BAE 146 A320 /..A320 ॥ ॥ | 14 |

## Erreferentziak

* ↑ (Gaztelaniaz) «Papa Francisco en Perú: ¿Por qué el aeropuerto de Puerto Maldonado lleva el nombre de un padre?» Diario Correo (Noiz kontsultatua: 2018-10-26).

## Kanpo estekak

* Datuak: Q656854
* Multimedia: Padre Aldamiz International Airport / Q656854
# Puerto Montt

Puerto Montt Txileko hegoaldeko komuna eta hiria da. Los Lagos eskualdeko eta Llanquihue probintziako hiriburua da. 2010ko erroldaren arabera 236.000 biztanle ditu.

## Klima

Datu klimatikoak (Puerto Montt) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 34.7 | 30.0 | 30.8 | 31.1 | 21.6 | 18.6 | 20.5 | 19.5 | 23.9 | 24.0 | 28.1 | 29.9 | 34.7 |
| Batez besteko tenperatura maximoa (°C) | 19.2 | 18.9 | 17.4 | 14.8 | 12.4 | 10.2 | 9.9 | 10.8 | 12.4 | 14.2 | 16.0 | 18.0 | 14.5 |
| Batez besteko tenperatura (ºC) | 14.3 | 13.9 | 12.5 | 10.5 | 9.0 | 6.9 | 6.5 | 7.0 | 8.2 | 9.7 | 11.5 | 13.3 | 10.3 |
| Batez besteko tenperatura minimoa (°C) | 9.4 | 9.0 | 8.0 | 6.6 | 5.9 | 3.9 | 3.5 | 3.7 | 4.4 | 5.6 | 7.1 | 8.6 | 6.3 |
| Erregistraturiko tenperatura minimoa (°C) | 0.1 | 0.4 | -0.6 | -3.1 | -5.1 | -5.9 | -7.1 | -4.7 | -5.4 | -1.8 | 0.0 | 0.9 | -5.1 |
| Pilatutako prezipitazioa (mm) | 89.8 | 82.3 | 94.6 | 146.9 | 222.1 | 235.9 | 218.3 | 188.9 | 141.9 | 128.4 | 109.9 | 105.8 | 1764.8 |
| Prezipitazio egunak (≥ 1 mm) | 14 | 12 | 15 | 19 | 22 | 22 | 22 | 22 | 20 | 19 | 17 | 15 | 219 |
| Hezetasuna (%) | 79 | 81 | 84 | 88 | 90 | 91 | 90 | 88 | 85 | 83 | 81 | 80 | 85 |
| Iturria (1): Dirección Meteorológica de Chile ||||||||||||||
| Iturria (2): ClimateTempInfo ||||||||||||||

## Erreferentziak

* ↑ Estadisca Climatologica Tomo II. Dirección General de Aeronáutica Civil (Noiz kontsultatua: December 25, 2012).
* ↑ Puerto Montt Climate Guide to the Average Weather & Temperatures with Graphs Elucidating Sunshine and Rainfall Data & Information about Wind Speeds & Humidity:. ClimateTempInfo. Retrieved on December 8, 2011.

## Kanpo estekak

* (Gaztelaniaz) PuertoMonttChile.cl
* Datuak: Q36214
* Multimedia: Puerto Montt / Q36214
# Puerto Moral

Puerto Moral Huelvako probintzian dagoen udalerri andaluziarra da. 518 m-ko altueran eta Huelvatik 119 km-tara kokaturik, 2007ko datuen arabera 287 biztanle zituen 20 km²-tan banaturik.

## Kanpo estekak

* (Gaztelaniaz) Puerto Moralgo udalaren webgunea
* Datuak: Q1630332
* Multimedia: Puerto Moral / Q1630332
# Puerto Lumbrerasko geltokia

Puerto Lumbreras Murtziako Eskualdeko tren geltoki bat da, Puerto Lumbreras udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Murtzia — Almeria: xxx,x kilometro-puntua
* Murtzia — Aguilas: 10,8 kilometro-puntua

## Zerbitzuak

Murtziako eta Alacanteko Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Murtzia–Del Carmen ← | Lorca–Sutullena | ◄   ► | Almendricos | → Aguilas |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846995
# Puerto Madero

Puerto Madero Argentinako hiriburua den Buenos Aires hiriko auzoetako bat da. 1. komunaren barnean, auzoak 5,03 km²-ko azalera du eta 2010ean 6.726 biztanle zituen, 3.611 gizon eta 3.115 emakume izanik. Buenos Airesko erdialdetik gertu kokatzeak, erreserba ekologiko bat egoteak eta Rio de la Plata ibaiarekiko hurbiltasunak Argentinako hiriburuko auzorik preziatuenetako bat bihurtzen dute.
Auzo gehiena uharte batean dago, kontinenteko zatira konektatuta lau dike zeharkatzen dituzten sei zubiek. Mendebaldean, Puerto Madero honako portuko auzoekin mugatzen da: La Boca, Monserrat, San Nicolás eta San Telmo. Puerto Maderoko eremuaren zati handi bat Buenos Airesko Erreserba Ekologikoa da.
Auzoa kokatzen zen lekua, XIX. mendearen amaieran eta XX. mendearen hasieran, portuko gunea zen. Auzoa kokatzen den eskualdea biziberritzea, 1990eko hamarkadan hasi zen; munduko hiri berritze proiektu arrakastatsuenetako bat izan zen, beste herrialde batzuetako proiektuetarako erreferentzia izan baitzen. Azken urteotan, Puerto Maderok hainbat ospe handiko arkitektoek diseinatutako eraikinak jaso ditu, besteak beste, César Pelli, Norman Foster, Philippe Starck eta Santiago Calatrava.
Auzoak Eduardo Madero buenosairestar merkatariaren omenez jaso zuen izena. Madero arduratu zen Buenos Aires portua eraikitzeko hiru proiektu prestatzeaz, horietako bat Julio Argentino Roca Argentinako presidenteak onartu zuen 1882an eta gaur egun Puerto Madero auzoa dagoen tokian eraiki zuten.
2018an argitaratutako Properati plataformak egindako ikerketaren arabera, Puerto Madero Latinoamerikako auzorik esklusiboena eta bilatuena da. Ikerketaren arabera, auzoko bi edo hiru logela dituzten apartamentuen metro koadroko prezioa 7.038 dolar da, garestiena, inkestatutako beste auzo batzuen balioak kontuan hartuta, esate baterako, Ipanema eta Vila Nova Conceição. Properati-ren arabera, Puerto Madero urbanizazioaren azken fasea eta Argentinan eraikuntzaren kostu handiak dira auzoaren estimazioa azkartzeko faktore nagusiak 2010eko hamarkadan.

## Kanpo estekak

* Datuak: Q781553
* Multimedia: Puerto Madero, Buenos Aires / Q781553
# Puerto Morazán

Puerto Morazán Nikaraguako Chinandegako departamenduko udalerri bat da. 2012ko estimazioen arabera 15.490 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q2605034
* Multimedia: Puerto Morazán / Q2605034
Txantiloi:Chinandegako departamenduko udalerri aurkibidea
# Polixena

Polixena, greziar mitologian (antzinako grezieraz Πολυξένη Poluxénê), printzesa eder bat zen, Hekuba eta Priamoren, Troiako errege-erreginen alaba.
Polixena, ez da, benetan, Homeroren jatorrizko Iliadan sekula agertzen, baizik eta ondorengo egileek gehitu zutela istoriora.

## Kondaira mitologikoa

Orakulu batek, Troilok hogei urte betetzen bazituen, Troia ez zela garaitua izango iragarri zuen. Bere arreba Polixena eta bera, segada batean erori ziren, eta Akilesek Troilo hil zuen, beranduago, Polixenaz maiteminduz. Istorio batzuen arabera, Akiles, su eten batean, Polixena bisitatzen ari zenean hil zen, beste istorio batzuek, Polixenak, Akilesen heriotzaren aurrean, bere buruaz beste egin zuela dioten arren.
Akilesen eidolon edo mamua, gerratik bizirik irten zirenei agertu zitzaien, Polixena, troiar printzesa, edonork handik alde egin aurretik sakrifikatua izatea eskatuz. Bere seme Neoptolemok hala egin zuen, Akilesen hilobiaren gainean hilez. Bere sakrifizioaren istorioa, Hekuba lanean irudikatzen da eta Emakume troiarrak lanean aipatzen da, biak Euripidesenak.

## Onomastika

Izenaren euskarazko forma Polixena agertzen da zenbait lanetan, baina Euskaltzaindiaren 82. arauan, Greziako eta Erromako pertsonaia mitologikoen zerrendan, ez da azaltzen.
Euskal herritar ezagun bat bada Polixene izenekoa, Polixene Trabudua, eta hark kontatua da, aitak jaioberritan azkar-azkar bataiatu zuela, izenik pentsatu gabe joanda elizara, eta abadeak aholkatu zion arren eguneko santuaren izena jar ziezaiokeela, aitak Greziako jainkosarena aukeratu zuen.

## Kanpo estekak

* Datuak: Q750236
* Multimedia: Polyxena / Q750236
* ↑ «Troiako Emakumeak» antzerti.armiarma.eus (Antzerti / 61 zenbakia) (Noiz kontsultatua: 2019-08-26).
* ↑ Euskaltzaindiaren 82. araua: Grezia eta Erromako pertsonaia mitologikoak. .
* ↑ Aranburu, Maite. (2002). Polixene Trabudua, mitinlari eta emakume ospetsua. Aikor (argitaratze data: 2002-06-01), 10 or..
# Polizia-eleberri

Polizia-eleberria eleberriaren barneko literatura-generoa da. Eleberriko istorioa burutu bitartean, protagonistak (detektibeak), gaizkilea aurkitu eta hilketa nola burutu duen argitzen du. Protagonista polizia edo detektibea izaten da, eta ikerketaren bidez lortzen du hiltzailea aurkitzea, froga desberdinen laguntzari eta delituaren ustezko lekukoen testigantzari esker.

## Pertsonaiak

Polizia eleberriaren pertsonai ezagunenetakoak Sherlock Holmes eta Hercule Poirot dira:

### Sherlock Holmes

Sherlock Holmes altua eta argala da. Aurpegi estua, bekoki zabala, ile beltza eta, bekain ilunak eta lodiak ditu. Sudurra mehea eta makoa du, arrano baten modukoa; ezpainak meheak eta trinkoak ditu, bere ahotsa altua eta zaratatsua da, eta, begi grisak eta zorrotzak, harago ikustearen ikuspegia hartzen dutenak.
Izaera biko pertsona da: ez du ezer nekatzen lan egin behar duenean, baina behin eta berriro krisiak ematen dizkio, eta egongelako sofan etzanda egunak pasa zitzakeen ezer esan gabe edota mugitu barik.

### Hercule Poirot

Hercule Poirot Agatha Christieren eleberrietako fikziozko detektibe belgikarra da. Miss Marple pertsonaiarekin batera, Christiren eleberrietako pertsonairik famatuenetakoa da. Guztira, egilearen 33 eleberri eta 51 istorio laburretan agertu zen.
Liburuez gain, Poirot, telebistan egokitutako hainbat filmetan agertu da, Albert Finney, Peter Ustinov, Ian Holm, Tony Randall, Alfred Molina, eta David Suchet aktoreek antzeztuta.

## Ikus, gainera

* Nobela beltza

## Kanpo estekak

* (Ingelesez) Detektibeen istorio liburuak.
* Datuak: Q208505
* Multimedia: Crime fiction / Q208505
# Polizia Alemanian

Alemaniako segurtasunaz hiru maila administratiboko polizia agentzia ezberdinak arduratzen dira. Nazio mailan (federalak), estatu mailan eta udal mailan.
* Polizia Federala (Bundespolizei)
* Polizia Federal Kriminala (Bundeskriminalamt)
* Konstituzioaren Babeserako Bulego Federala (Bundesamt für Verfassungsschut)
* Inteligentzia Zerbitzu Federala (Bundesnachrichtendienst)
* Udaltzaingoa (Stadtpolizei)

## Estatu poliziak (Landspolizei)

* Baden-Wurttembergeko Polizia
* Bavariako Lurralde Polizia
* Hessengo Lurralde Polizia
* Ipar Renania-Westfaliako Polizia
* Renania-Palatinatuako Lurralde Polizia
* Sarreko Polizia
* Berlingo Polizia
* Brandenburgoko Polizia
* Bremengo Polizia
* Hanburgoko Polizia
* Saxonia Behereko Polizia
* Saxoniako Polizia
* Saxonia-Anhalteko Polizia
* Turingiako Polizia
* Schleswig-Holsteingo Polizia
Estatu bakoitzak bere landspolizei edo estatu poliziaz gain, bere polizia kriminala edo kriminalpolizei ere badu.

## Kanpo estekak

* Datuak: Q167563
* Multimedia: Police of Germany / Q167563